Държавен вестник, бр. 38, 2021 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  38
162 
 
16.1.6     „Устройство за автоматичен контрол на безопасността“ е логически блок за 
обработка на данни и вземане на решения за поставяне на плавателния съд в режим на 
водоизместимост или друг безопасен режим, ако възникне състояние, застрашаващо 
безопасността. 
 
16.2        Общи изисквания 
 
16.2.1     Системите за стабилизиране се проектират така, че в случай на повреда или 
неправилно функциониране на някое от устройствата или оборудването за стабилизиране 
да е възможно да се поддържат основните параметри на движението на плавателния съд в 
безопасни граници с помощта на работни устройства за стабилизиране или да се постави 
плавателният съд в режим на водоизместимост или в друг безопасен режим. 
 
16.2.2     В случай на повреда на което и да е автоматично оборудване или устройство за 
стабилизиране или на неговото задвижване, параметрите на движението на плавателния 
съд трябва да останат в безопасни граници. 
 
 
16.2.3     Плавателните съдове, оборудвани със система за автоматично стабилизиране, се 
оборудват с устройства за автоматичен контрол на безопасността, освен ако резервните 
механизми на системата не осигуряват еквивалентна безопасност.   Когато е монтирано 
устройство за автоматичен контрол на безопасността, се вземат мерки то да може да бъде 
спряно и спирането му да бъде отменено от главната оперативна станция. 
 
16.2.4     Параметрите и нивата, при които всяко устройство за автоматичен контрол на 
безопасността дава команда за намаляване на скоростта и безопасно поставяне на 
плавателния съд в режим на водоизместимост или друг безопасен режим, отчитат 
безопасните стойности на страничен наклон, надлъжен наклон, отклонение от курса и 
комбинация от надлъжен наклон и газене, подходящи за конкретния плавателен съд, както 
и възможните последствия от прекъсване на захранването за задвижващите, повдигащите 
или стабилизиращите устройства. 
 
16.2.5     Параметрите и степента на стабилизиране на плавателния съд, осигурени от 
системата за автоматично стабилизиране, следва да бъдат достатъчни, като се вземат 
предвид предназначението и работното състояние на плавателния съд. 
 
16.2.6     Анализът на характера и последствията от неизправностите включва системата за 
стабилизиране. 
 
16.3        Системи за страничен и височинен контрол 
 
16.3.1     Плавателните съдове, оборудвани със система за автоматично управление, се 
оборудват с устройство за автоматичен контрол на безопасността.    Евентуалните 
неизправности следва оказват незначително въздействие върху работата на системата за 
автоматично управление и да могат лесно да бъдат неутрализирани от екипажа. 
 
16.3.2     Параметрите и нивата, при които всяка автоматична система за управление дава 
команда за намаляване на скоростта и безопасно преминаване на плавателния съд в режим 
на водоизместимост или друг безопасен режим, отчитат нивата на безопасност, посочени в 
раздел 2.4 от приложение 3, и безопасните стойности на движенията, съответстващи на 
конкретния плавателен съд и работа. 
 
16.4        Демонстрации 
 
16.4.1      Ограниченията за безопасна употреба на всяко устройство за контрол на 
 
163 
стабилизирането се основават на демонстрации и процес на проверка в съответствие с 
приложение 9. 
 
16.4.2     Демонстрацията съгласно приложение 9 определя неблагоприятните въздействия 
върху безопасната експлоатация на плавателния съд в случай на неконтролируемо 
отклонение на устройството за управление.   Всяко ограничение на експлоатацията на 
плавателния съд, което може да е необходимо, за да се гарантира, че резервните или 
защитните системи осигуряват еквивалентна безопасност, се включва в ръководството за 
експлоатация на плавателния съд.  
 
 
 
 
 
ГЛАВА 17 
 
УПРАВЛЕНИЕ, КОНТРОЛ И ЕФЕКТИВНОСТ 
 
17.1        Общи положения 
 
Оперативната безопасност на плавателния съд при нормални условия на експлоатация и в 
ситуации на повреда на оборудването на плавателни съдове, за които се прилага 
настоящият Кодекс, трябва да се документира и проверява чрез пълномащабни изпитвания 
на прототипа на плавателния съд, допълнени при необходимост от изпитвания на модела.  
Целта на изпитванията е да се определи информацията, която трябва да бъде включена в 
ръководството за експлоатация на плавателния съд по отношение на: 
 
.1      експлоатационните ограничения; 
 
.2      процедурите за експлоатация на плавателния съд в рамките на ограниченията; 
 
.3      действията, които трябва да се предприемат в случай на повреда; и 
 
.4    ограниченията, които трябва да се спазват за безопасна работа след повредата. 
  
Оперативната информация трябва да е на разположение на борда за сведение или 
плавателният съд трябва да има система от инструменти за онлайн проверка на 
експлоатационните показатели, която се одобрява от Администрацията, като се вземат 
предвид стандартите за обработка и представяне на измерванията, разработени от 
Организацията. Като минимум системата трябва да измерва ускоренията по три оси в 
близост до надлъжния център на тежестта на плавателния съд. 
 
 
17.2        Доказателство за съответствие 
 
17.2.1     Информацията за контрола и маневреността, която се съдържа в ръководството за 
експлоатация на плавателния съд, включва характеристиките по 17.5, според случая, 
списъка на параметрите за най-неблагоприятните предвидени условия, засягащи контрола 
и маневреността по 17.6, информацията за безопасните максимални скорости по 17.9 и 
данните за експлоатационните показатели, проверени в съответствие с приложение 9. 
 
17.2.2     Информацията за експлоатационните ограничения, която трябва да се съдържа в 
ръководството за експлоатация на маршрута, включва характеристиките по 17.2.1, 17.5.4.1 
и 17.5.4.2.